recursal/SuperWikiNEXT-32B huggingface dataset:
DASA:n pääkonttori Dortmundissa
DASA:n Panavia Tornado -hävittäjä.
**DASA** (**DaimlerChrysler Aerospace AG**, aikaisemmalta nimeltään **Daimler-Benz Aerospace AG** ja **Deutsche Aerospace AG**) oli saksalainen ilmailualan yritys, jonka päätuotteita olivat sotilaslentokoneet ja -helikopterit.

Yritys perustettiin vuonna 1989 nimellä Deutsche Aerospace AG. Perustaminen tehtiin yhdistämällä avaruus- ja ilmailuosastot yrityksistä Daimler-Benz (sisältäen Dornier Luftfahrtin), Messerschmitt-Bölkow-Blohm (MBB), Motoren- und Turbinen-Union München ja Telefunken Systemtechnik (TST). Vuonna 1992 helikopterien valmistus yhdistettiin Aérospatialen helikopteriyksikköön, joista yhdessä muodostui Eurocopter Group. Vuonna 1993 perustettiin *Mig Aircraft Support GmbH*, josta DASA omisti 50 % osuuden. Yhtiö suoritti 24 MiG-29:n päivityksen Naton standardeihin. Lentokoneet tulivat perintönä Itä-Saksan kansanarmeijalta, kun Saksat yhdistyivät.*lähde?*

Osana Eurofighter-yhtymää DASA valmisti rungon keskiosat kaikkiin kehityslentokoneihin (DA) alkaen DA1:stä,*lähde?* joka suoritti ensilentonsa DASA:n Manchingin laitoksilla maaliskuussa 1994. DASA oli vastuullisena saksalaisten Panavia Tornado hävittäjien MLU-päivityksen,*lähde?* samanlaisen kuin RAF Tornado GR4 päivitys. Omatessaan tietoutta saksalaisista ja Naton käytössä olevista lentokoneista DASA:sta muodostui asiantuntija monien näiden käytössä olevien koneiden päivittämisessäin, kuten F-4 Phantom ja E-3 Sentry.*lähde?*

Yhtiö nimettiin uudelleen vuonna 1995 Daimler-Benz Aerospace AG:ksi ja DaimlerChrysler Aerospace AG:ksi vuonna 1998. Siemens Sicherungstechnik liittyi yhtiöön 1997.*lähde?*

Tie EADS:in
-----------

Puolustusalan yritysten fuusioitumisesta huhuttiin paljon vuonna 1998 ja useita eurooppalaisia yrityksiä oltiin liittämässä milloin toisiin ja milloin yhdysvaltalaisiin puolustusalan yrityksiin.*lähde?* Yhdistymistä British Aerospacen kanssa ennakoitiin vuonna 1998. Vuonna 2012 odotettiin, että DASA olisi yhdistynyt BAE Systemsin kanssa muodostaen paneurooppalaisen ilmailujätin. DASA yhdistyi ranskalaisen Aerospatiale-Matran ja espanjalaisen Construcciones Aeronáuticas SA:n (CASA) kanssa muodostaakseen EADS-konsernin (engl. *European Aeronautic Defence and Space Company*). Nykyään DASA toimii nimellä *EADS Saksa*.

Lähteet
-------

1. 1 2 3  European Aeronautic Defence and Space Company Encyclopaedia Britannica. Viitattu 15.7.2018.
2. ↑  Deutsche Aerospace (DASA) *globalsecurity.org*. Viitattu 2.7.2018.
3. ↑  Business: The Company File BAe and Dasa 'set to merge'  12.10.1998. BBC News. Viitattu 9.7.2018.
4. ↑  Ilmailualan jättiläinen jäi syntymättä  10.10.2012. Yle Uutiset. Viitattu 2.7.2018.
5. ↑  European Defense Firms Form Conglomerate *articles.latimes.com*.  3.12.1999. Viitattu 2.7.2018.
Veikko Kostiainen Valio-Jukolan kilpailunjohtajana vuonna 2012.
**Veikko Kostiainen** (9. helmikuuta 1942 Puumala – 1. syyskuuta 2013 Tuusula) oli suomalainen suunnistaja.

Keravan Urheilijoita, Tuusulan Voima-Veikkoja, Lieviskän Pyrintöä ja Suunta -57:ää edustanut Kostiainen oli kaksi kertaa mukana suunnistuksen MM-kilpailuissa. Friedrichrodassa vuonna 1970 hän juoksi viestissä viimeisen osuuden tuoden Suomen joukkueen neljäntenä maaliin. Stare Splavyssa 1972 hän suunnisti henkilökohtaisella matkalla 13:nneksi. Viestin kolmannella osuudella Risto Nuuros leimasi väärällä rastilla ja Suomen joukkue hylättiin.

Pohjoismaiden mestaruuskilpailuissa 1969 Kostiainen saavutti hopeaa sekä henkilökohtaisessa kilpailussa että viestissä. Henkilökohtaisen Suomen-mestaruuden hän voitti vuonna 1969. Kainuun rastiviikon kokonaiskilpailun hän voitti viidesti ja Kansainvälisen sotilasurheiluliiton (CISM) mestaruuden kolmena vuonna. Jukolan viestissä Keravan Urheilijat ylsi kolmanneksi vuonna 1973 Kostiaisen juostessa ankkuriosuuden.

Hiihtosuunnistuksessa Kostiainen voitti viestin Suomen-mestaruuden Keravan Urheilijain joukkueessa vuosina 1969 ja 1970.

Kilpauransa Kostiainen lopetti vuonna 1976. Tämän jälkeen hän toimi Suomen hiihtosuunnistusmaajoukkueen valmentajana, Suomen Suunnistusliiton liittovaltuuston jäsenenä, kilpailunjohtajana monissa suurissa suunnistuskilpailuissa sekä Jukolan viestin taustayhteisön Kaukametsäläiset ry:n hallituksen jäsenenä.

Puolustusvoimien palveluksesta Kostiainen jäi eläkkeelle kapteenina vuonna 1988 toimittuaan viimeksi Taistelukoulun komentotoimiston päällikkönä. Kotikunnassaan Tuusulassa hän oli kunnanvaltuuston ja -hallituksen jäsen.

Lähteet
-------

* *Urheilumme kasvot 2*. Oy Scandia Kirjat Ab, 1972.

### Viitteet

1. ↑  Kunniajäsen Veikko Kostiainen on kuollut *Jukola.com, Tiedotteita Kaukametsäläisille*.  1.9.2013. Kaukametsäläiset ry. Viitattu 13.9.2013.
2. 1 2 3 4  Sirola, Risto & Tanttu, Unto: Sotilas ankkuroi Jukolan viestejä.  *Helsingin Sanomat*, 18.9.2013, s. B11. Artikkelin verkkoversio. Viitattu 18.9.2013.
3. 1 2 3  Urheilumme kasvot 2, s. 145–146.
4. 1 2  Suunnistuksen MM-mitalistit ja suomalaisten sijoitukset *Suunnistusliitto.fi*. Suomen Suunnistusliitto. Viitattu 10.11.2009.
5. ↑  Urheilumme kasvot 2, s. 1424–1425.
6. ↑  Pihlaja, Juhani: *Urheilun käsikirja*, s. 694. Tietosportti, 1994.
7. ↑  Pihlaja, Juhani: *Urheilun käsikirja*, s. 695. Tietosportti, 1994.
**Sisinio González Martínez** eli **Sisi** (s. 22. huhtikuuta 1986, Albacete, Espanja) on espanjalainen jalkapalloilija. Hän edustaa Puolan Ekstraklasassa pelaavaa Lech Poznańia ja on pelipaikaltaan vasen laitalinkki.

Seurajoukkueura
---------------

Sisi siirtyi 15-vuotiaana Valencian junioriakatemiaan kotikaupunkinsa Albacetestä. Sisi pelasi kaudet 2004–2006 lainalla Segunda Divisiónissa pelanneessa Hérculesissa, josta hänet lainattiin kausiksi 2006–2008 samalla sarjatasolla pelanneeseen Valladolidiin. Kauden 2006–2007 päätteeksi Valladolid nousi Espanjan pääsarjaan ja niin hän pääsi tekemään ensiesiintymisensä maan korkeimmalla sarjatasolla.

Heinäkuussa 2008 hän siirtyi kasvattajaseurastaan Recreativoon. Kesken kauden hänellä todettiin olevan hepatiitti A, minkä vuoksi hän joutui olemaan kaksi kuukautta pois pelikentiltä. 4. huhtikuuta 2009 hän teki paluun sairastumisensa jälkeen kotiottelussa Sevillaa vastaan.

24. elokuuta 2009 Recreativon pudottua pääsarjasta Sisi palasi Valladolidiin ja teki joukkueen kanssa kolmivuotisen sopimuksen.

Lähteet
-------

1. ↑  'Sisi' ficha por el Recreativo de Huelva Marca. Viitattu 1.2.2010.
2. ↑  Spain's Sisi laid low with virus UEFA. Viitattu 1.2.2010.
3. ↑  El Real Valladolid ficha a Sisi Real Valladolid. Viitattu 1.2.2010.

Aiheesta muualla
----------------

* Sisin tilastot BDFutbol-sivustolla (englanniksi)
* Sisin tilastot FIFA:n virallisella sivustolla (Arkistoitu – Internet Archive) (englanniksi)

Osasuna – Primera División
1 Riesgo |
2 Bertrán |
3 Rubén |
4 M. Flaño |
5 Lolo |
6 Echaide |
7 Sola |
8 Masoud |
9 Armenteros |
10 Puñal |
11 Sisi |
12 Llorente |
13 Andrés |
14 Arribas |
15 Oier |
16 Cejudo |
17 Nino |
18 Onwu |
19 Nano |
20 Lamah |
21 Torres |
22 Timor |
23 Loe |
24 Damià |
25 Annan |
26 Elías |
Valmentaja Mendilibar

Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
**Ștefan Radu** (s. 22. lokakuuta 1986) on romanialainen jalkapalloilija, joka edustaa Serie A:ssa pelaavaa SS Laziota. Hän on pelipaikaltaan joko vasen puolustaja tai keskuspuolustaja. Hän on pelannut Romanian jalkapallomaajoukkueessa yhteensä 14 ottelua vuosina 2006–2013. Radun kasvattajaseura on Dinamo Bukarest.

Ura
---

### Seurajoukkueura

Dinamo Bukarestissa ammattilaisuransa aloittanut Radu pelasi seurassa vuoden 2007 loppuun. Bukarestin-vuosinaan hän voitti sekä Romanian liigan, cupin että supercupin kerran. Tammikuussa 2008 Radu siirtyi SS Lazioon, Italiaan ensin lainasopimuksella, mutta myöhemmin roomalaisjoukkue osti puolustajan itselleen. Laziossa Radu on voittanut sekä Italian cupin että Italian supercupin kolmasti. Hän on pelannut Serie A:ssa 300 ottelua ja tehnyt niissä viisi maalia. Eurooppa-liigassa hän on pelannut 41 ottelua ja teki maalin joulukuussa 2012 slovenialaista Mariboria vastaan.

### Maajoukkueura

Alle 21-vuotiaiden maajoukkueessakin esiintynyt Radu pelasi ensimmäisen ottelunsa Romanian jalkapallomaajoukkueessa vuonna 2006. Hän sai maan silloiselta presidentiltä Traian Băsesculta mitalin, kun Romania eteni vuoden 2008 EM-kilpailuihin. Radu lopetti maajoukkueuransa vuonna 2013.

Lähteet
-------

* 
* 

### Viitteet

1. ↑  Transfermarkt

Lazio – Serie A
1 Maximiano |
4 Patric |
5 Vecino |
6 Marcos Antônio |
7 Felipe Anderson |
9 Pedro |
10 Luis Alberto |
11 Cancellieri |
13 Romagnoli |
15 Casale |
16 Kamenović |
17 Immobile |
18 Romero |
20 Zaccagni |
21 Milinković-Savić |
23 Hysaj |
26 Radu |
29 Lazzari |
31 Adamonis |
32 Cataldi |
34 Gila |
44 Floriani Mussolini |
77 Marušić |
88 Bašić |
94 Provedel |
Valmentaja Sarri


Romanian joukkue – Jalkapallon EM-kilpailut 2008
1 Lobonț |
2 Contra |
3 Raț |
4 Tamaș |
5 Chivu |
6 Rădoi |
7 Petre |
8 Codrea |
9 Marica |
10 Mutu |
11 Cociș |
12 Popa |
13 Săpunaru |
14 Ghionea |
15 Goian |
16 Nicoliță |
17 Moți |
18 M. Niculae |
19 Cristea |
20 Dică |
21 D. Niculae |
22 Radu |
23 Stancioiu |
Valmentaja Pițurcă

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Kunstkamera** (ven. Кунстка́мера) on barokkityyliä edustava rakennustaiteen muistomerkki Pietarin keskustassa Venäjällä. Nimitystä käytetään myös rakennuksessa toimivasta Venäjän tiedeakatemian Pietari Suurelle nimetystä antropologian ja etnografian museosta.

Pietari Suuren vuonna 1714 perustama Kunstkamera (saks. *Kunstkammer*, "harvinaisuuksien museo") oli Venäjän ensimmäinen julkinen museo. Se sai alkunsa tsaarin henkilökohtaisista kokoelmista sekä Moskovassa säilytetyistä anatomian ja eläintieteen kokoelmista. Museon nopeaa kehitystä edistivät Pietari Suuren asetukset, joiden mukaan Kunstkameraan tuli toimittaa kaikki erikoiset ja harvinaiset esineet. Vuonna 1724 museo liitettiin Venäjän tiedeakatemian yhteyteen.

Kikinin talossa säilytetyt Kunstkameran kokoelmat avattiin yleisölle vuonna 1719. Vuosina 1718–1734 rakennettiin Nevan rannalla lähellä Vasilinsaaren itäkärkeä sijaitseva museorakennus, jonka ovat suunnitelleet arkkitehdit Georg Johann Mattarnovy, Nikolai Gerbel, Gaetano Chiaveri ja Mihail Zemtsov. Rakennus koostuu kahdesta samankaltaisesta siivestä, joita yhdistävässä keskiosassa ja sen yläpuolella kohoavassa tornissa sijaitsi anatominen leikkaussali ja observatorio. Savva Tševakinski rakensi Kunstkameran uudelleen vuonna 1747 sattuneen tulipalon jälkeen. Tornin yläosa entistettiin vuosina 1947–1948.

Entisen Neuvostoliiton ulkopuolella asuvia kansoja esittelevän etnografisen museon lisäksi rakennuksessa toimii Mihail Lomonosoville omistettu museo. Kunstkameran anatomiset kokoelmat ja joukko Pietari Suurelle kuuluneita esineitä on näytteillä itäisen gallerian pyöreässä salissa.

Kunstkameran osoite on Universitetskaja naberežnaja 3. Lähimmät metroasemat ovat Vasiljeostrovskaja, Nevski prospekt ja Gostinyi dvor.

Lähteet
-------

1. 1 2  Kirikov, Boris: *Arhitekturnyje pamjatniki Sankt-Peterburga*, s. 56. Sankt-Peterburg: Kolo, 2005. ISBN 5-901841-33-6.
2. ↑  Objekty kulturnogo nasledija narodov Rossijskoi Federatsii Ministerstvo kultury RF. Viitattu 13.5.2010. (venäjäksi)[vanhentunut linkki]
3. 1 2 3  *Sankt-Peterburg. Petrograd. Leningrad: Entsiklopeditšeski spravotšnik*, s. 305. Moskva: Bolšaja Rossijskaja Entsiklopedija, 1992. ISBN 5-85270-037-1.
4. ↑  *Leningrad: rakennushistoriallisia muistomerkkejä, taidemuseoita, esikaupunkien palatseja ja puistoja: opaskirja*, s. 23. Leningrad: Aurora, 1985.
5. 1 2  Entsiklopedija Sankt-Peterburga *encspb.ru*. Viitattu 18.4.2010. (venäjäksi)
6. ↑  *Sankt-Peterburg. Petrograd. Leningrad: Entsiklopeditšeski spravotšnik*, s. 307. Moskva: Bolšaja Rossijskaja Entsiklopedija, 1992. ISBN 5-85270-037-1.
7. ↑  Kirikov, Boris: *Arhitekturnyje pamjatniki Sankt-Peterburga*, s. 58. Sankt-Peterburg: Kolo, 2005. ISBN 5-901841-33-6.
8. ↑  Muštukov, L. & Tihonov, L.: *Leningradin museot*, s. 113–114. Moskova: Raduga, 1986. ISBN 5-05-000945-6.
9. ↑  Muštukov, L. & Tihonov, L.: *Leningradin museot*, s. 114. Moskova: Raduga, 1986. ISBN 5-05-000945-6.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kunstkamera**.
* Pietari Suuren antropologian ja etnografian museo (venäjäksi)
* Kunstkamera Pietari-tietosanakirjassa (venäjäksi)
**Ștefan Vasilache** (s. 9. toukokuuta 1979) on romanialainen korkeushyppääjä.

Vasilache sijoittui 2001 Universiadeissa korkeudessa yhdenneksitoista tuloksella 215. Seuraavana vuonna hän karsiutui loppukilpailusta Wienin sisäratojen EM-kisoissa tuloksella 222 ja Münchenin ulkoratojen EM-kisoissa. Vuonna 2003 hän karsiutui Pariisin MM-kisoissa. Seuraavana vuonna hän voitti MM-pronssia Budapestin sisäratojen MM-kisoissa hypättyään 225 ja karsiutui Ateenan olympialaisissa.

Vasilache karsiutui 2005 Madridin sisäratojen EM-kisoissa. Seuraavana vuonna hän voitti Balkanin sisäratojen mestaruuden. Myöhemmin samana vuonna hän hyppäsi neljänneksi Euroopan cupin ykkösliigassa. Vasilache karsiutui 2007 Birminghamin sisäratojen EM-kisoissa. Hän on voittanut lukuisia Romanian mestaruuksia.

Ennätykset
----------

* Korkeushyppy: 230 (2003)

Lähteet
-------

1. 1 2 3 4  Ștefan Vasilache Kansainvälinen yleisurheiluliitto.  (englanniksi)
2. ↑  ROMANIAN CHAMPIONSHIPS *gbrathletics.co.uk*. Viitattu 8.12.2009. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Liettuan 594 kunta-aluetta viimeisen kuntauudistuksen mukaan. Kuva suurenee nimensä osalta luettavaksi klikkaamalla näytönosoittimella.
**Kunta-alue** (liett. *seniūnija*) on pienen paikallishallinnon yksikkö Liettuassa. Historiallisesti nimi *seniūnija* tarkoittaa feodaalista maallista hallintoa johtaneen kylänvanhimman hallitsemaa aluetta ja tarkoittaa kirjallisesti *vanhimmistoa*, jota johtaa kylänvanhin.*lähde?*

Liettuassa tarkoituksena on ollut luoda joku kaupunginosaneuvostoa tai kyläneuvostoa korvaava järjestelmä, jolla ei ole varsinaista kunnanvaltuuston tai kaupunginvaltuuston päätösvaltaa eikä oikeutta meno- ja tuloarvioon, mutta joka tekisi paikallishallinnon läheisemmäksi kuin kuntauudistuksen pieni kuntamäärä mahdollistaa.*lähde?*

Kunta-alue ei ole itsenäinen kunta, jota johtaisi kunnallisvaaleilla valittu kunnanvaltuusto tai kaupunginvaltuusto, vaan kunnanosan hallinnon kattava alue. Venäjän keisarikunnassa tai Liettuan suuriruhtinaskunnassa ei yleisestä paikallishallinnosta vastannut kirkon seurakunta, kuten Ruotsin kuningaskunnassa ja Suomen suuriruhtinaskunnassa vuoden 1865 kunnallisasetuksen siirtymisaikojen loppuun saakka pisimmillään vuoteen 1866.

Liettuassa on 10 lääniä, 60 täysivaltaista kuntaa vastaavaa paikallishallinnon yksikköä, jotka koostuvat tai voivat koostua kaupungeista ja kylistä sekä 594 kunta-aluetta, jotka rajoineen sisältyvät 60 kunnalliseen hallintoalueeseen.

Katso myös
----------

* aluekunta
* lähikunta
**Heli Heiskanen** (s. 31. maaliskuuta 1981) on suomalainen maastohiihtäjä. Hän edustaa Kuusamon Erä-Veikkoja.

Kansainväliset kilpailut
------------------------

Heiskanen on kilpaillut maailmancupissa kahdesti. 3. maaliskuuta 2012 hän keskeytti Lahdessa yhdistelmäkilpailun. 30. marraskuuta 2014 Heiskanen oli Rukalla kymmenen kilometrin perinteisen hiihtotavan kisassa 65:s. Skandinavia Cupissa Heiskanen on ollut parhaimmillaan 12:s 18. joulukuuta 2011 Vuokatissa kymmenen kilometrin vapaan hiihtotavan kilpailussa.

Kesällä 2016 Heiskanen teki ammattilaissopimuksen Ski Classics -sarjaan italialaisen Team Robinson Futura -tallin kanssa.

Kesällä 2018 Heiskanen teki ammattilaisopimuksen Ski Classics -sarjaan tšekkiläisen Vltava Fund Team -tallin kanssa.

SM-kilpailut
------------

SM-kisoissa Heiskanen on ollut parhaimmillaan seitsemäs 10 kilometrin perinteisen hiihtotavan kisassa Keuruulla 2017.

2015 SM-kisoissa Rukalla Heiskanen saavutti pronssia Kouvolan Hiihtoseuran viestijoukkueessa yhdessä Mona-Liisa Malvalehdon ja Jonna Heimosen kanssa. 2016 SM-kisoissa Imatralla hän kuului hopeaan saavuttaneeseen Oulun Hiihtoseuran viestijoukkueeseen yhdessä Ruut Vähämetsän ja Riitta-Liisa Roposen kanssa.

Muuta
-----

Heiskanen asuu Posiolla puolisonsa, myös maailmancup-tasolla hiihtäneen Esa Mursun, kanssa.

Lähteet
-------

1. 1 2 3  Heli Heiskanen Kansainvälinen hiihtoliitto (FIS).  (englanniksi)
2. 1 2
3. ↑  Heli Heiskanen jatkaa ammattilaisena tšekkitallissa *www.kestavyysurheilu.fi*. Viitattu 1.8.2018. [vanhentunut linkki]
4. ↑
Max Verstappen 2017
Nyck de Vries 2019
Formula 1:n historiassa on ollut 17 alankomaalaista kuljettajaa mukana. Kaudella 2023 mukana on kaksi kuljettajaa Alankomaista, hallitseva maailmanmestari Max Verstappen ja Nyck de Vries. Max Verstappen on ainoa alankomaalainen kuski, joka on voittanut maailmanmestaruuden tai kilpailun.

Aikajana
--------

Lista kaikista alankomaalaisista kuljettajista ja kaudet, joilla kuljettaja on osallistunut vähintään yhteen kilpailuun:

| Nimi | Kaudet |
| --- | --- |
| Jan Flinterman | 1952 |
| Dries van der Lof | 1952 |
| Carel Godin de Beaufort | 1957–1964 |
| Ben Pon | 1962 |
| Rob Slotemaker | 1962 |
| Gijs van Lennep | 1971, 1973–1975 |
| Roelof Wunderink | 1975 |
| Boy Hayje | 1976–1977 |
| Michael Bleekemolen | 1977–1978 |
| Jan Lammers | 1979–1982, 1992 |
| Huub Rothengatter | 1984–1986 |
| Jos Verstappen | 1994–1998, 2000–2001, 2003 |
| Christijan Albers | 2005–2007 |
| Robert Doornbos | 2006 |
| Giedo van der Garde | 2013 |
| Max Verstappen | 2015–2023 |
| Nyck de Vries | 2022–2023 |

Lähteet
-------

1. ↑
2. ↑
3. ↑
Finspångan läänin kihlakunnan sijainti Itä-Götanmaan läänin kartalla.
**Finspångan läänin kihlakunta** (ruots. *Finspånga läns härad*) oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 591,21 neliökilometriä ja asukasluku 26 207 henkeä. Kihlakuntaan kuuluneet kunnat olivat Godegård, Tjällmo, Hällestad, Vånga, Finspångin kauppala, Regna ja Skedevi.

Kihlakunnan tuolloisista kunnista Godegård ja Tjällmo kuuluvat nykyään Motalan kuntaan, Vånga Norrköpingin kuntaan ja muut muodostavat Finspångin kunnan.

* Finspångin läänin kihlakunnan vaakunaFinspångin läänin kihlakunnan vaakuna

Lähteet
-------

1. ↑  I. Areal och folkmängd inom särskilda förvaltnings­områden m.m. befolk­nings­agglomera­tioner (PDF) (Tab. 1. Areal, folkmängd efter kön och civilstånd samt folkmängdstäthet i kommuner, församlingar, municipalsamhällen, härad och län den 31 december 1945, enligt indelningen den 1 januari 1946) *Folkräkningen den 31 december 1945*.  24.3.1947. SCB: Historisk statistik:  Statistiska centralbyrån. Viitattu 3.10.2015. (ruotsiksi)
**Van Partible** (oik. **Efram Giovanni Bravo Partible**, s. 1971 Manila, Filippiinit) on yhdysvaltalainen animaattori, joka tunnetaan erityisesti luomastaan animaatiosarjasta Johnny Bravo.

Elämäkerta
----------

Partible oli kiinnostunut jo nuorena piirtämisestä ja usein piirteli kuvia sarjakuvakokoelmastaan. Vasta yliopistossa Partible otti piirtämisen vakavasti ja opiskelikin Los Angelesissa Loyola Marymountin yliopistossa animaattoriksi. Tuolloin hän teki ensimmäisen lyhytanimaatioelokuvansa "A Mess O' Blues".

### Ura

Valmistuttuaan vuonna 1993 Loyola Marymountin yliopistosta, Partiblella ei ollut vielä portfoliota tai tarvittavaa kokemusta, jota animaatioyhtiöt vaativat. Usein kuukausien ajan hän työskenteli paikallisella ala-asteella. Seitsemän kuukautta myöhemmin Partible kuuli Hanna-Barbera -yhtiön vuosittain pitämästä tilaisuudesta, jossa kuka tahansa voi tuoda seitsemän minuutin mittaisen animaation näytteille. Satojen hakijoiden joukosta Partible valittiin tekemään näyttämästään sarjasta kokonainen animaatiosarja 13. jakson verran. Näin Johnny Bravo sai syntynsä.

Partiblen tavoitteena oli tehdä tyyliltään vanhanaikaisen Hanna-Barbera piirretyn. Hän sai apua useilta kokeneimmilta animaattoreilta ja jopa itse Joseph Barbera oli suunnittelussa mukana.

Hänen uusin animaatiosarjansa on Disney Channelilla esitetty Shorty McShorts' Shorts, joka sai Annie ehdokkuuden vuonna 2007. Nykyisin Partible opettaa työnsä ohella animointia Loyola Marymountissa.

Filmografia
-----------

* Johnny Bravo (*1995*)
* The What a Cartoon Show (*1996*)
* Johnny Bravo (*1997–2004*)
* Shorty McShorts' Shorts (*2006–2007*)
* Näkijä (*2006*)
* Yin! Yang! Yo! (*2008*)
* Johnny Bravo Goes to Bollywood (*2011*)

Aiheesta muualla
----------------

* Van Partible Internet Movie Databasessa. (englanniksi)
* Drawing From Experience
* TV.com[vanhentunut linkki]
* Cartoon Network
**Kiikka** on taajama ja kylä Sastamalan kaupungissa Pirkanmaalla. Taajama oli entisen Kiikan kunnan keskusta, ja vuoden 2009 kuntaliitokseen asti toinen Äetsän kunnan taajamista. Se sijaitsee Kokemäenjoen rannalla kaupungin keskustan ja Pehulan taajaman välissä. Vuonna 2014 taajaman asukasluku oli 1 252.

Kiikan taajama koostuu yhteenkasvaneista Kiikan ja Meskalan kylistä. Kiikka on ollut olemassa viimeistään vuonna 1250, mutta myös Meskala sekä muutamat lähikylät ovat peräisin varhaiskeskiajalta. Kiikasta on löytynyt esihistoriallinen kalmisto ja kirkonmäeltä on löytynyt merovingiaikainen hopea-aarre. Perimätiedon mukaan Meskalassa olisi ollut jo keskiajalla kirkko, mutta ensimmäinen Kiikan kirkko rakennettiin vuonna 1696. Nykyinen Kiikan kirkko on vuodelta 1806.

Kiikan entinen rautatieasema, joka avattiin vuonna 1895 ja suljettiin vuonna 1983, sijaitsee nykyisen taajama-alueen itäpuolella. Kirkon edustalla kulkee niin sanottu Kiikan raitti, joka edustaa 1920- ja 1930-lukujen jugend-tyylistä arkkitehtuuria.

Kiikassa on alakoulu, yläkoulu, kauppa, asiamiesposti, pankki, uimahalli ja apteekki.

Lähteet
-------

1. ↑  Taajamat väkiluvun ja väestöntiheyden mukaan 31.12.2014 Tilastokeskus.  Arkistoitu 30.7.2017. Viitattu 10.7.2016.
2. ↑  Äetsän kunnassa sijaitsevan Kiikan kyläseuran alueen kyläsuunnitelma 2001 (pdf) Sastamalan kylät. Viitattu 10.7.2016.
3. ↑  Kiikan seurakunnan historia Sastamalan seurakunta.  Arkistoitu 20.8.2016. Viitattu 10.7.2016.
4. ↑  Kyläkortti: Kiikka (pdf) Sastamalan kylät. Viitattu 10.7.2016.

Aiheesta muualla
----------------

* Kiikan kyläseura
*Tämä artikkeli käsittelee työkalua. Muita merkityksiä on erillisellä täsmennyssivulla.*
Puukiila
Kivikiilan periaate
**Kiila** on käyttötarkoituksensa mukaan yleensä puusta, luusta, metallista tai muovista valmistettu poikkileikkaukseltaan teräväkärkisen kolmion muotoinen työkalu tai myös rakenteen osa esimerkiksi kirveen varressa. Kiilaa käytetään apuna halkaisuun, levittämiseen, nostamiseen, tukemiseen tai kiinnittämiseen. Kiilaa voidaan iskeä vasaralla, lekalla tai koneellisesti.

Kiila on yksi fysiikassa määritellyistä yksinkertaisista koneista. Se on eräänlainen kaltevan tason periaatteen sovellutus: ohut ja pitkä kiila muuntaa kiilan päähän kohdistuvan voiman moninkertaiseksi poikkisuuntaiseksi puristusvoimaksi. Kiiloja ovat myös esimerkiksi veitset, puukot ja kirveiden terät.

Konetekniikassa kiilalla tarkoitetaan yleensä akselikiilaa, joka estää akselin ja siihen liitetyn kappaleen pyörimisliikkeen toistensa suhteen kiilaliitoksen avulla. Kiilan avulla esimerkiksi hammaspyörä ja akseli pyörivät yhdessä.

Lähteet
-------

1. ↑  Kotimaisten kielten keskus ja Kielikone Oy: Kiila *Kotimaisten kielten keskuksen verkkojulkaisuja 35*.  Päivitettävä julkaisu. Päivitetty 24.2.2020. Viitattu 24.7.2020.

Aiheesta muualla
----------------

* Kuvia tai muita tiedostoja aiheesta **Kiila** Wikimedia Commonsissa
**Kiikelinpuisto** Oulun kaupungin Pokkisen kaupunginosan Kiikelin ja Elban saarten alueella sijaitseva puisto, joka valittiin Vuoden ympäristörakenteeksi vuonna 2002.

Puisto suunniteltiin Kiikelin asuinalueen, mutta myös Oulujoen suiston yhteyteen ja Oulun kauppatorin välittömään läheisyyteen. Puistoalueen vieressä on vierasvenesatama. Laajan nurmikkoalueen ohella puiston rakenteisiin ja ilmeeseen kuuluvat hiekkapoukama, kivireunustetut hiekkatuhka- sekä lankkukäytävät, leikkipaikka puisine porsaineen, puusta tehty lava, sillat, kiviset polkuaskelmat, *Kokkoluoto*- ja *Ahvenpaikka* -nimiset luodot sekä puistoa monelta suunnalta ympäröivä Perämeren maisema. Puistossa kasvaa koivujen, halavien, tervaleppien ja raitojen ohella tyrni- ja hietikkopajupensaita sekä alueelle luontaisia ja harvinaisempiakin ruohovartisia kasveja kuten heinää, luhtasaraa ja rantavehnää.

Lähteet
-------

1. ↑  Niskala, Kaarina; Okkonen, Ilpo ja Kalleinen, Lasse: *Puistojen Oulu*, s. 92-95. Oulu: Studio Ilpo Okkonen Oy, 2008. ISBN 978-952-510924-5.

Aiheesta muualla
----------------

* Suistopuisto ja kaupunkiaukio. Kaleva 15.6.2002(Viitattu 5.4.2016)
**Finskilä** on kylä Sauvon kunnassa Varsinais-Suomessa. Kylä sijaitsee noin kilometrin päässä kunnan keskuksesta.

Finskilän kylä rajautuu Vahtisten, Kavalon, Salmin, Kaukolan ja Kihtilän kyliin. Finskyläntie jakaa kylän kahtia. Kylässä sijaitsee muutamia tiloja. Alkuperäinen Finskilän tai Finskylän kantatila on aikoinaan omistanut koko kylän maat, mutta sille kuuluu nykyään enää muutaman hehtaarin kokoinen alue.

Historia
--------

Finskilän yksinäisrälssitilan omistajista on tietoa jo vuodelta 1398, jolloin tilan isäntänä oli aatelinen Stigulf Ragvaldsson. 1500-luvulta lähtien tila nautti säterioikeutta. Tämän oikeuden se menetti 1600-luvun lopulla ja säilyi Ruotsin vallan loppuun saakka tavallisena rälssitilana. Tuohon aikaan sen omisti Hildebrand-suku. Vuonna 1776 kylässä suoritettiin isojako. Tuolloin talon tontti sijaitsi samalla paikalla kuin nykyinen päärakennus.

Lähteet
-------

* Saarento, Paula & Saukoniemi, Tellervo (toim.): *Sauvon kulttuurimaisema ja vanha rakennuskanta*. Saarijärvi: Sauvon kunta, Turun maakuntamuseo, Varsinais-Suomen liitto, 2008. ISBN 978-951-595-127-4.

### Viitteet

1. ↑  Kansalaisen karttapaikka Maanmittauslaitos. Viitattu 15.2.2023.
2. 1 2  Sauvon kulttuurimaisema ja vanha rakennuskanta, s. 100.
**Druk tsendhen** (dzongkhaksi འབྲུག་ཙན་དན‎, suom. *Ukkoslohikäärmeen valtakunta*) on Bhutanin kansallislaulu. Laulun on säveltänyt Aku Tongmi ja sen on sanoittanut Dasho Gyaldun Thinley. Laulu otettiin käyttöön 1953. Tongmi toimi Bhutanin kuninkaallisen sotilassoittokunnan kapellimestarina, kun maan yhtäkkiä havaittiin olevan kansallislaulun tarpeessa Intian pääministeri Nehrun vierailun aattona. Tongmi laati maalle hymnin bhutanilaisen kansanlaulun *Thri nyampa med pa pemai thri* ("Muuttumaton lootusvaltaistuin") pohjalta, nojaten myös intialaisiin ja brittiläisiin hymneihin. Laulun melodiaa on muutettu kahdesti, kummallakin kerralla toimessa olivat Tongmin seuraajat kapellimestareina. Alun perin laulussa oli 12 säettä, mutta vuonna 1964 kuninkaan sihteeri lyhensi sen nykyiseen muotoonsa kuusisäkeiseksi.

Koska laulu oli alun perin kansanlaulu, siihen on bhutanilaiseen tapaan olemassa myös koreografia. Sen on suunnitellut säveltäjä Tongmi.

Sanat dzongkhaksi
-----------------

འབྲུག་ཙན་དན་བཀོད་པའི་རྒྱལ་ཁབ་ནང་།།  

དཔལ་ལུགས་གཉིས་བསྟན་སྲིད་སྐྱོང་བའི་མགོན་།།  

འབྲུག་རྒྱལ་པོ་མངའ་བདག་རིན་པོ་ཆེ་།།  

སྐུ་འགྱུར་མེད་བརྟན་ཅིང་ཆབ་སྲིད་འཕེལ་།།  

ཆོས་སངས་རྒྱས་བསྟན་པ་དར་ཞིང་རྒྱས་།།  

འབངས་བདེ་སྐྱིད་ཉི་མ་ཤར་བར་ཤོག་།།

Translitteraatio
----------------

Druk tsendhen koipi gyelkhap na   

Loog ye ki tenpa chongwai gyon  

Pel mewang ngadhak rinpo chhe  

Ku jurmey tenching chhap tsid pel  

Chho sangye ten pa goong dho gyel  

Bang che kyed nyima shar warr sho.

Käännös
-------

**Suomenkielinen käännös:**
Salamalohikäärmeen kuningaskunnassa, jossa sypressit kasvavat,  

kansan ja luostareiden loistokkaiden perinteiden suojapaikassa,  

Druk'n kuningas, kallis hallitsijamme;  

Hänen olemassaolonsa on ikuinen ja valtakuntansa menestyvä.  

Valaistuneet opetukset menestyvät ja kukoistavat.  

Loistakoon kansa kuin rauhan ja onnen aurinko!

Lähteet
-------

1. 1 2  BHUTAN : Bhutan National Anthem Druk Tsendhen *Anthems*. National Anthems of the World Organisation (NAW).  Arkistoitu 7.10.2020. Viitattu 4.10.2020. (englanniksi)
2. 1 2 3  Bhutan National Anthems.info. Viitattu 4.10.2020. (englanniksi)
3. 1 2  Bhutan *The World Factbook*. Central Intelligence Agency (CIA).  Arkistoitu 14.12.2018. Viitattu 4.10.2020. (englanniksi)

Aiheesta muualla
----------------

* Bhutanin kuningaskunnan kansallisten symbolien synty ja merkitys
* Kuuntele Bhutanin kansallislaulun sävel
**Glutaarialdehydi** eli **glutaraldehydi** tai **glutaraali** (C5H8O2) on dialdehydi eli kaksi aldehydiryhmää sisältävä orgaaninen yhdiste. Yhdistettä käytetään desinfiointiaineena, säilöntäaineena, tekstiiliteollisuudessa ja orgaanisen kemian synteesien lähtöaineena.

Ominaisuudet
------------

Huoneenlämpötilassa glutaarialdehydi on väritöntä nestettä. Glutaarialdehydi liukenee erittäin hyvin veteen, etanoliin ja dietyylieetteriin. Glutaarialdehydi on reaktiivista ja polymeroituu helposti. Vesiliuoksessa glutaarialdehydi ei esiinny vapaana aldehydinä vaan hydraattinaan ja rengasrakenteisina hemiasetaaleina ja asetaaleina. Myös vesi- ja dietyylieetteriliuoksissa tapahtuu glutaarialdehydin polymeroitumista. Glutaarialdehydin reaktiot ovat tyypillisiä aldehydeille. Se voidaan esimerkiksi pelkistää 1,5-pentaanidioliksi tai hapettaa glutaarihapoksi. Glutaarialdehydi ärsyttää voimakkaasti ihoa, silmiä ja hengitysteitä.

Valmistus ja käyttö
-------------------

Glutaarialdehydin valmistamiseen on kaksi pääasiallista menetelmää. Sitä voidaan valmistaa hapettamalla syklopenteeniä tai akroleiinin ja metyylivinyylieetterin välisen Diels–Alder-reaktiotuotteen hydrolyysillä happamissa olosuhteissa.

Glutaarialdehydi on tehokas tuhoamaan monia bakteereja, sieniä ja viruksia ja tämä perustuu siihen, että yhdiste reagoi proteiinien kanssa ristisilloittaen niitä. Yhdistettä käytetään muun muassa lääketieteessä steriloimaan välineitä. Parhaiten se steriloi hieman emäksisissä olosuhteissa. Tämän lisäksi yhdistettä käytetään nahkojen parkituksessa, paperien märkälujuuden parantamiseen, korroosionestoaineena ja orgaanisen kemian synteeseissä erityisesti heterosyklisten yhdisteiden synteeseissä.

Lähteet
-------

1. ↑  Glutaral – Substance summary *PubChem*. NCBI. Viitattu 5.10.2018. (englanniksi)
2. 1 2  Glutaarialdehydin kansainvälinen kemikaalikortti Viitattu 5.10.2018
3. 1 2 3  Susan Budavari (päätoim.): *Merck Index*, s. 761. 12th Edition. Merck & Co. 1996. ISBN 0911910-12-3. (englanniksi)
4. 1 2 3  Thomas Scott, Mary Eagleson: *Concise encyclopedia chemistry*, s. 461. Walter de Gruyter, 1994. ISBN 978-3110114515. (englanniksi)
5. 1 2 3  Christian Kohlpaintner, Markus Schulte, Jürgen Falbe, Peter Lappe, Jürgen Weber & Guido D. Frey: *Aldehydes, Aliphatic, Ullmann's Encyclopedia of Industrial Chemistry*, John Wiley & Sons, New York, 2013. Viitattu 5.10.2018.
6. 1 2 3  William G. Etzkorn: *Acrolein and Derivatives, Kirk-Othmer Encyclopedia of Chemical Technology*, John Wiley & Sons, New York, 2009. Viitattu 5.10.2018.
7. ↑  Hermann Uhr, Burkhard Mielke, Otto Exner, Ken R. Payne & Edward Hill: *Biocides, Ullmann's Encyclopedia of Industrial Chemistry*, John Wiley & Sons, New York, 2013. Viitattu 5.10.2018.
8. ↑  Henri‐Philippe Husson & Jacques Roer: *Glutaraldehyde, e-EROS Encyclopedia of Reagents for Organic Synthesis*, John Wiley & Sons, New York, 2001. Teoksen verkkoversio Viitattu 5.10.2018. (englanniksi)
**Steel Pulse** on englantilainen roots reggae -yhtye. Se syntyi alun perin Handsworth Wood Boys School -nimisessä koulussa, Birminghamissa, jossa asuu paljon erityisesti jamaikalaisia maahanmuuttajia. 

Yhtyeen jäsenet ovat:

* David Hinds (laulu, kitara)
* Basil Gabbidon (s. Basil Glendon Gabbidon, 29. lokakuuta 1955, Buff Bay, Jamaika - kitara, laulu)
* Ronald McQueen (basso)

Hinds lauluntekijänä on aina ollut yhtyeen johtohahmo alkuaikojen Birminghamin yökerhokeikoista lähtien. Steel Pulse osallistui RAR (Rock Against Rasicm)-kampanjaan. Yhtye on muutenkin poliittisesti aktiivinen. Yhtyeen singlen Hold on (for Haiti) tuotot annetaan Haitin klinikoille.

Albumeita
---------

* Handsworth Revolution (1978)
* Tribute to the Martyrs (1979)
* Caught You (1980)
* True Democracy (1982)
* Earth Crisis (1984)
* Babylon the Bandit (1986) Grammy Award Winner - Best Reggae Band
* State of Emergency (1988)
* Victims (1991)
* Vex (1994)
* Rage and Fury (1997)
* African Holocaust (2004)
* Mass Manipulation (2019)

Joitakin tunnettuja kappaleita
------------------------------

* Ku Klux Klan (Handsworth revolution)
* Stepping out (Earth Crisis)
* Roller Skates (Earth Crisis)
* Babylon the Bandit (Babylon the Bandit)

Livealbumit
-----------

```
   * Rastafari Centennial - Live In Paris (Elysee Montmartre) (1992)
   * Living Legacy (1998)
```

Kokoelma-albumit
----------------

```
   * Short Circuit: Live at the Electric Circus (1977) (one track - Makka Splaff)
   * Urgh! A Music War (1981)
   * Reggae Greats (1984)
   * Smash Hits (1993)
   * Rastanthology (1996)
   * Sound System: The Island Anthology (1997)
   * Ultimate Collection (2000)
   * 20th Century Masters: The Millennium Collection: The Best of Steel Pulse (2004)
```

Aiheesta muualla
----------------

* Steel Pulse official website (englanniksi)
Alfred Schnittke Moskovassa vuonna 1989.
**Alfred Schnittke** (ven. Альфред Гарриевич Шнитке, *Alfred Garrijevitš Šnitke* (24. marraskuuta 1934 Engels, Neuvostoliitto – 3. elokuuta 1998 Hampuri, Saksa) oli venäläis-saksalainen säveltäjä.

Schnittke aloitti musiikin opiskelun vuonna 1946 Wienissä ja muutti kaksi vuotta myöhemmin perheineen Moskovaan. Vuonna 1961 hän valmistui Moskovan konservatoriosta, jossa toimi myöhemmin myös opettajana. Schnittkellä oli usein ristiriitoja neuvostoliittolaisen byrokratian kanssa ja säveltäjän ensimmäinen sinfonia joutui käytännössä esityskieltoon. Hän sai myös matkustuskiellon ulkomaille vuonna 1980. Vuonna 1985 Schnittke sai aivohalvauksen ja vajosi koomaan. Vastoin lääkärien odotuksia hän kuitenkin toipui, jopa niin että kykeni jatkamaan säveltämistä. Vuonna 1990 Schnittke muutti Hampuriin. Hänen terveytensä ei kohentunut, ja hän kuoli Hampurissa vuonna 1998.

Schnittken varhaistuotannossa on paljon vaikutteita Dmitri Šostakovitšilta, mutta tutustuttuaan italialaisen säveltäjän Luigi Nonon tuotantoon hän alkoi käyttää sarjallisuutta sävellyksissään. Pian hän kuitenkin ryhtyi kritisoimaan "sarjallisen itsekieltämisen puberteettisia rituaaleja" ja säveltämään uudella monityylisellä tekniikalla, jossa erilaisia musiikillisia tyylejä sekoitetaan keskenään. Schnittken musiikki nousi esille ulkomailla 1980-luvulla muun muassa Gidon Kremerin vaikutuksesta. Schnittke on säveltänyt muun muassa oopperat *Žizn s idiotom* (*Elämä idiootin kanssa*, 1992), *Gesualdo* (1995) ja *Historia von D. Johann Fausten*.

Lähteet
-------

1. ↑  Alfred Schnittke Boosey & Hawkes, an Imagem company. Viitattu 20.1.2009. (englanniksi)

Aiheesta muualla
----------------

* Poroila, Heikki: Yhtenäistetty Alfred Schnittke (koko sävellystuotanto listattuna)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Yhdysvallat
* Ruotsi
* Latvia
* Japani
* Tšekki
* Australia
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* BRAHMS
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Gloucester** on kaupunki Massachusettsissa Yhdysvalloissa. Se sijaitsee osavaltion kaakkoisosassa Cape Annin etelärannalla Massachusettsinlahden rannalla. Gloucesterissa asui vuoden 2019 arvion mukaan 30 430 ihmistä, ja sen maapinta-ala on 67,9 neliökilometriä.

Samuel de Champlain kartoitti Gloucesterin sataman aluetta vuosina 1605–1606. Dorchester Company lähetti sinne kolme alusta Englannista, ja Gloucester perustettiin vuonna 1623. Se on Uuden-Englannin vanhimpia asutuskeskuksia, ja nimensä se sai englantilaisesta Gloucesterin kaupungista.

Gloucester sai 1642 kunnallisoikeudet, ja se on ollut siitä lähtien merkittävä kalastuskeskus. Gloucesteriin asettui 1800-luvun aikana uudisasukkaita myös muita Euroopan maista. Eläköityneen kenraalin Benjamin Butlerin perustaman graniittiteollisuuden perässä sinne tuli suomalaisia, ruotsalaisia ja irlantilaisia työskentelemään louhoksilla. Portugalilaisia kalastajia erityisesti Azoreilta muutti puolestaan 1840-luvulla ja italialaisia kalastajia 1800-luvun lopulla. Kaupunginoikeudet Gloucester sai vuonna 1873.

Gloucesterin merenkulkukulttuuri inspiroi monia taiteilijoita ja kirjailijoita. Gloucesterista kirjoittivat muun muassa Rudyard Kipling teoksessaan *Meren urhoja* ja James Connolly teoksessaan *Gloucestermen*. Kaupungissa syntynyt Fitz Henry Lane oli puolestaan merkittävä meriaiheinen taidemaalari.

Gloucester on edelleen 2000-luvulla tärkeä kalastuskaupunki, ja kalateollisuus on tärkeimpiä talouden haaroja. Kaupungin kallioinen rannikko ja siirtomaa-aikainen ilmapiiri ovat luoneet siitä myös kukoistavan kesälomakohteen.

Lähteet
-------

1. ↑  Office of the Mayor City of Gloucester. Viitattu 30.1.2021. (englanniksi)
2. 1 2 3 4 5 6 7  Gloucester  4.3.2016. Encyclopedia Britannica. Viitattu 30.1.2021. (englanniksi)
3. ↑  Gloucester city, Massachusetts *QuickFacts*. United States Census Bureau. Viitattu 30.1.2021. (englanniksi)
4. 1 2 3  History of Cape Ann Cape Ann Museum. Viitattu 30.1.2021. (englanniksi)
5. ↑  Gloucester Lonely Planet. Viitattu 30.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Gloucester (Massachusetts)** Wikimedia Commonsissa

* Kaupungin kotisivut (englanniksi)
**Alfred Ter-Mkrtchyan** (s. 19. maaliskuuta 1971) on armenialainen, sittemmin Saksaa edustanut entinen kreikkalais-roomalaisen tyylin painija.

Neuvostoliiton edustajana 19-vuotias Ter-Mkrtchyan voitti ikäluokkansa Euroopan-mestaruuden 52-kiloisissa vuonna 1990. Seuraavana vuonna aikuisten sarjassa Aschaffenburgin EM-kisoissa hän sijoittui pronssille. Vuonna 1992 Ter-Mkrtchyan voitti kultaa Kööpenhaminan EM-kisoissa kukistettuaan loppuottelussa bulgarialaisen Bratan Tsenovin. Samana vuonna Barcelonan olympialaisissa hän jäi hopealle kultamitalin mentyä norjalaiselle Jon Rønningenille. 

Kaudeksi 1993 Ter-Mkrtchyan siirtyi edustamaan Saksan liittotasavaltaa ja saavutti MM-pronssia Tukholman kisoista. Seuraavana vuonna hän saavutti pronssia Ateenan EM-kisoista ja voitti ensimmäisen maailmanmestaruutensa Tampereen MM-kisoissa, loppuotteluvastustajana azerbaidžanilainen Natik Aivazov. Vuonna 1995 Ter-Mkrtchyan saavutti hopeaa Besanconin EM-kisoita hävittyään loppuottelussa Armen Nazarjanille, ja pronssia Prahan MM-kisoista. Seuraavana vuonna hän saavutti jälleen EM-pronssia Budapestin kisoista, mutta Atlantan olympialaisissa sijoitus oli vasta yhdeksäs. 

1997 Wrocławin MM-kisoissa Ter-Mkrtchyan sijoittui uudessa 54 kilogramman painoluokassa pronssille, minkä jälkeen siirtyi painoluokkaa ylemmäs 58-kiloisiin. Hän ei kuitenkaan sijoittunut EM-kisoissa mitaleille ja palasi jo seuraavalle kaudelle 54-kiloisiin. EM-kisoissa sijoitus jäi mitalisijojen ulkopuolelle, mutta 1999 Ateenan MM-kisoissa hän nousi pronssipallille kevyimmässä, 54 kilon painoluokassa. Pronssimitalin hän saavutti myös seuraavana keväänä Moskovan EM-kisoissa. Sydneyn olympialaisissa sijoitus oli viides. Seuraavana vuonna Ter-Mkrtchyan voitti sotilaiden MM-kultaa 58-kiloisten sarjassa, mutta jäi samassa painoluokassa Patraksen MM-kisoissa todella kauas kärkisijoista. Ter-Mkrtchyan yritti vielä päästä 2004 Ateenan olympiakisoihin, mutta lopetti uransa epäonnistuttuaan yrityksessä.

Lähteet
-------

* FILA:n tietokanta
**Alfred Samueli Vuolle** (vuoteen 1906 **Jakobsson**, 2. elokuuta 1876 Akaa - 23. helmikuuta 1944 Tampere) oli suomalainen ammattiyhdistysjohtaja ja osuustoimintaliikkeen vaikuttaja.

Akaan Kylmäkoskella syntynyt Vuolle kävi kansakoulua ja työskenteli 13-vuotiaasta lähtien kehrääjänä Finlaysonin tehtaalla Tampereella. Suurlakon jälkeen hän lähti työväenliikkeeseen liitymällä TAmpereen työväenyhdistyksen kutomatyöntekijöiden ammattiosastoon. Vuolteesta tuli sen näkyvimpiä toimijoita Ida Vihurin ohella. Vuonna 1906 perustettiin Vuolteen aloitteesta Suomen Kutomatyöväen Liitto, jonka puheenjohtajana hän toimi vuoteen 1909 saakka.

Sisällissodan aikana Vuolle vastusti aseellista kapinaa, mutta toimi Tampereen vallankumousoikeuden puolustusasianajajana helmikuun puoliväliin saakka, jolloin hänet valittiin Työväen pääneuvoston jäseneksi Suomen Ammattijärjestön edustajana. Vuolle vangittiin Tampereen taistelun jälkeen. Elokuussa 1918 Vuolle sai valtiopetoksesta ja maanpetoksesta elinkautisen kuritushuonetuomion, josta hän vapautui armahduslakien nojalla 1920.

Vuonna 1922 Vuolle siirtyi Finlaysonilta vakuutusyhtiö Turvan apulaisjohtaksi. Hän toimi muun muassa Hämeen Työväen Säästöpankin ja Osuusliike Voiman hallitusten puheenjohtajana ja kuului OTK:n sekä Kansan hallituksiin. Vuolle oli myös Tampereen kaupunginvaltuuston jäsen sosialidemokraattien edustajana vuodesta 1923 lähtien.

Lähteet
-------

1. ↑  Alfred Vuolle 60-vuotias.  *Osuusliike*, 1936, nro 4, s. 192–193. Kansalliskirjasto. Viitattu 16.2.2022.
2. 1 2  Vuolle, Alfred Samueli – Valtiorikosylioikeuden akti (20872) *Valtiorikosylioikeuden aktit*.  26.9.1918. Kansallisarkisto.  Arkistoitu 16.2.2022. Viitattu 16.2.2022.
3. ↑  Turunen, Risto: *Pumpulivallankumous: Finlaysonin tehtaalaisten maailmankuvan muutos 1800-luvulta vuoteen 1918*, s. 68. Pro gradu -tutkielma. Tampere: Tampereen yliopisto, 2012. Teoksen verkkoversio (PDF).
4. ↑  Kaksi eturivin miestä.  *Kutomatyöläinen*, 1917, nro 1, s. 16. Kansalliskirjasto. Viitattu 16.02.2022.
5. ↑  Tov. Alfred Vuolle 60-vuotias.  *Kansan Lehti*, 1.8.1936, s. 3. Kansalliskirjasto. Viitattu 16.2.2022.
**Alfred Wan** (30. heinäkuuta 1922 Harbin, Pohjois-Kiina – 24. maaliskuuta 2006) oli suomalainen ilmavoimien upseeri. 

Wan syntyi vuonna 1922 Kiinassa pietarinsuomalaiselle äidille ja kiinalaiselle isälle. Hänet lähetettiin äitinsä kuoleman jälkeen tätinsä luo Viipuriin.

Wan oli Kiinan kansalainen, mutta osallistui jatkosotaan vapaaehtoisena. Hän oli mukana Viipurin taistelussa elo-syyskuussa 1941.

Wanille myönnettiin Suomen kansalaisuus jatkosodan loppuvaiheessa ensimmäisenä kiinalaisena. Sodanjälkeisten poliittisten olojen vuoksi hän kuitenkin luopui kansalaisuudesta ja siirtyi Ruotsiin, mutta palasi pian takaisin ja anoi kansalaisuutta uudestaan.

Wan opiskeli Kadettikoulussa ja palveli upseerina Suomen ilmavoimissa, jääden eläkkeelle vuonna 1967. Wan oli Ilmavoimien teknillisen koulun johtaja 1962–1967. Sotilasarvoltaan hän oli majuri.

Lähteet
-------

1. 1 2 3  Kylkirauta 2/2017
2. ↑  In Memoriam.  *Kylkirauta*, 2006, nro 2, s. 64. Artikkelin verkkoversio (pdf).
3. 1 2 3 4 5 6 7  Yle - Sangen tuntematon sotilas - 8.12.2019
**Alexander Stephen and Sons Limited**, joka usein lyhennetään **Alex Stephens** tai vain **Stephens**, oli skotlantilainen laivanrakennusyritys, joka sijaitsi Linthousessa Skotlannissa Clydejoen varrella.

Historia
--------

Alexander Stephen perusti yhtiön, joka aloitti laivanrakennuksen Burgheadissa Moray Firthin rannalla 1750. Perustajan seuraaja William Stephen avasi 1793 telakat Aberdeenin Footdeehen. Perheeseen kuulunut William aloitti 1813 laivanrakennuksen Arbroathissa.

Suvun kolmanteen polveen kuulunut Alexander Stephen yhdisti 1828 Aberdeenin ja Arbroathin toiminnot, minkä jälkeen hän sulki Aberdeenin telakan. Hän siirsi 1829 tuotannon Panmuren telakalle Dundeehen ja osa tuotannosta siirrettiin 1850 Glasgow’n lähelle Kelvinahugh’n telakalle, joka nykyisin tunnetaan paremmin nimellä Yorkhill Quay.

*SS Daphnen* kaatui vesillelaskettaessa 1883, jolloin 124 telakkatyöläistä sai surmansa. Dundeen telakka myytiin 1893.

Telakka liitettiin 1968 Upper Clyde Shipbuilders -nimiseen yhtiöön ja telakan toiminta lakkautettiin yhtiön ajauduttua konkurssiin 1971. Telakan korjaustelakka Govan Graving Docks jäi Stephenin suvulle vuoteen 1976.

Yhtiön telakoilla valmistui kaikkiaan 139 alusta ennen siirtymistään Clyden varteen. Clyden alueella ollessaan yhtiön telakoilta valmistui 693 alusta, joista 147 Kelvinhaugh’sta ja loput Linthousesta. Telakan hallinnoimalla alueella toimii nykyään Thales Optronics.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

Clyde-joen telakat

|  |
| --- |
| 

Ferguson
Lithgows
Scott
Stephen
Fairfield
H&W
Yarrow
Connell
Barclay Curle
Henderson
Inglis
Denny
John Brown
Lobnitz
Beardmore

 |
*Tämä artikkeli kertoo Englannin kuninkaallisen laivaston kaljuunasta. Muita merkityksiä on täsmennyssivulla.*

**Revenge** oli Englannin kuninkaallisen laivaston vuonna 1577 vesillelaskettu 46-tykkinen kaljuuna.

Valmistus
---------

Alus valmistettiin Deptfordin telakalla, missä rakennustöistä vastasi Matthew Baker. Se laskettiin vesille 1577.

Palvelus
--------

Alus osallistui vuonna 1587 Sir Francis Draken johtamaan Cadiziin tehtyyn hyökkäykseen, jonka aikana tuhottiin runsasti Englannin maihinnousua varten kerättyä materiaalia. Drake siirsi alkuvuodesta 1588 lippunsa *Elizabeth Bonaventurelta* *Revengelle*. Alus osallistui 29. heinäkuuta Espanjan voittamattoman Armadan tuhoamiseen.

Vuonna 1589 alus oli edelleen Draken lippulaivana, kun hän yritti nousta maihin Portugalissa. Aluksen päällikkönä oli vuonna 1590 Sir Martin Frobisher operaatiossa Espanjan rannikolle etsittäessä aarresaattueita.

Sir Richard Grenville oli 1591 päällikkönä, kun alus etsi Espanjan Etelä-Amerikasta tulevia saattueita. Se joutui elokuussa Azoreilla Espanjan Alonzo de Bazánin komentaman laivaston yllättämäksi. Grenvillen miehistöstä useat olivat sairaina maissa, joten hän päätti odottaa heidän saapumistaan alukselle. Taistelu alkoi 31. elokuuta, mutta viidentoista tunnin tykistötaistelun jälkeen espanjalaiset hyökkäsivät alukseen. Osasto kuitenkin lyötiin takaisin.

Aamulla 1. syyskuuta *Revenge* oli ilman mastoja ja sen ruumassa oli kuusi jalkaa vettä. Aluksen 250 miehistöstä ainoastaan kuusi oli haavoittumatonta. *San Bernabén* miehistö lopulta valloitti *Revengen*. Grenville kuoli saamiinsa vammoihin kaksi päivää myöhemmin. Espanjan laivasto joutui paluumatkalla myrskyyn, jolloin *Revenge* upposi.

Lähteet
-------

1. ↑  militaryhistoryonline.com
Hauptsturmführerin kauluslaatat.
**Hauptsturmführer** (lyhenne **Hstuf**, suom. *Päärynnäkköjohtaja*) oli SS-joukkojen käytössä ollut arvo natsi-Saksassa. Vastaava arvo Wehrmachtissa oli Hauptmann ja Suomen puolustusvoimissa kapteeni. SS otti Hauptsturmführerin arvon käyttöön vuonna 1934.

Arvo Hauptsturmführer oli peräisin Ernst Röhmin puolisotilaallisilta SA-joukoilta, jotka olivat käyttäneet kapteenia vastaavaa arvoa Sturmhauptführer vuodesta 1928. Myös SS otti arvon käyttöönsä 1930, kunnes pitkien puukkojen yönä se kukisti SA-joukkojen väitetyn vallankaappausyrityksen. Verilöylyn jälkeen nimi vaihtui Hauptsturmführeriksi, vaikka arvomerkit ja tunnukset pysyivät samoina.

Kuuluisia Hauptsturmführereitä
------------------------------

SS-Hauptsturmführer Michael Wittmann, 101. Raskaan SS-panssarivaunupataljoonan 2. Komppanian päällikkö.
* Klaus Barbie – Gestapon päällikkö Lyonissa, "Lyonin teurastaja".
* Alois Brunner – juutalaisten joukkotuhon organisoijan Adolf Eichmannin assistentti.
* Amon Göth – keskitysleirin komendantti, tuttu elokuvasta *Schindlerin lista*.
* Josef Mengele – Auschwitzin keskitysleirillä ihmiskokeita tehnyt lääkäri.
* Eduard Roschmann – Riian keskitysleirin päällikkö, "Riian teurastaja".
* Bernd Rosemeyer – Auto-Unionin kilpa-ajaja
* Lauri Törni – suomalainen Mannerheim-ristin ritari.
* Michael Wittmann – yksi Saksan kuuluisimmista "tankkiässistä".

Katso myös
----------

* Luettelo SS-arvoista

Lähteet
-------

1. ↑  Biografiakeskus: Lauri Törni *kansallisbiografia.fi*. Viitattu 9.2.2010.

Aiheesta muualla
----------------

* Kuvia tai muita tiedostoja aiheesta **Hauptsturmführer** Wikimedia Commonsissa

|  |  |  |
| --- | --- | --- |
| Alempi arvo**Obersturmführer** | **SS-arvo****Hauptsturmführer** | Ylempi arvo**Sturmbannführer** |
|